GRADONAČELNIK

KLASA944-18/19-03/26

URBROJ:2133/01-07-03/12-19-3

Karlovac, 16.04.2019. godine

Na temelju članka 48. st.1. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17), članka 44. Statuta Grada Karlovca (''Glasnik Grada Karlovca'' br. 01/15 – potpuni tekst, 3/18 i 13/18) i članka 17. a u svezi 32. st.2. Odluke o davanju u zakup i na privremeno korištenje javnih površina i zemljišta u vlasništvu Grada Karlovca (Glasnik Grada Karlovca br. 06/19) gradonačelnik Grada Karlovca raspisuje

N A T J E Č A J

za zakup javne površine

1. Daje se u zakup javna površina za postavljanje terase, u svrhu pružanja ugostiteljskih usluga izvan poslovnog prostora, veličine (pedeset) 50,00 m2 - širine 5,00 m i dužine 10,00 m, na dijelu pločnika u Karlovcu, Ulica Nikole Šebetića, terasa broj **1**, prema nacrtu koji čini sastavni dio ovog Natječaja i uz tehničke uvjete kako slijedi:

1. Terasu - veličine (pedeset) 50,00 m2 - širine 5,00 m i dužine 10,00 m, postaviti na dijelu pločnika u Karlovcu, Ulica Nikole Šebetića, terasa broj **1**, prema nacrtu koji čini sastavni dio Ugovora o zakupu javne površine (Prilog 2).

2. Ne dopušta se postavljanje montažnog poda, tepiha niti ograde.

3. Za zaštitu od sunca postaviti suncobrane sa impregniranim platnom u bež boji RAL 1013, dimezija suncobrana 5,00 m x 5,00 m, visine zatvorenog suncobrana 435 cm (+-5cm), a visine otvorenog suncobrana 325 cm (+- 5 cm), postolje suncobrana mora biti mobilno i nadzemno. Na platnu suncobrana ne smiju biti reklamne oznake, osim na rubnom visećem dijelu (zastavica), koji može sadržavati naziv ugostiteljskog objekta i/ili reklamnu oznaku.

4. Uz terasu se zabranjuje parkiranje i zaustavljanje bicikala, motocikala i sličnih naprava.

5. Uz terasu se zabranjuje postavljanje naprava za parkiranje bicikala, motocikala, kao i ostalih pokretnih naprava koje smanjuju sigurnost i protočnost prometa.

6. Stolovi i sjedalice (stolci) moraju biti urbanog karaktera, izrađeni od metalnih elemenata, završno bojanih ili plastificiranih, od drva ili u kombinaciji navedenih materijala. Nije dozvoljena upotreba stolova i stolaca od lijevane plastike, kao i stolaca na kotačiće.

7. Pločnik na lijevoj strani ulice - gledajući iz smjera Trga Matije Gubca između terase i zgrada u širini 4,50 metra podrediti pješačkom prometu i kao prilaz žurnih službi; pločnik na desnoj strani ulice - gledajući iz smjera Trga Matije Gubca između terase i zgrada u širini 3,00 metra podrediti pješačkom prometu.

8. Zakupnik je dužan, u slučaju potrebne intervencije JVP Grada Karlovca, omogućiti brzo uklanjanje terase, bez naknade štete.

9. Zakupnik terase mora osigurati nesmetani rad komunalnih službi (pranje, čišćenje,te pristup komunalnim napravama i uređajima na zakupljenoj javnoj površini).

10. Zakupnik se obvezuje, po isteku roka zakupa, javnu površinu vratiti u prvobitno

stanje o vlastitom trošku ili će to učiniti Grad Karlovac o trošku zakupnika.

Početna zakupnina iznosi 20,00 kuna/m2 mjesečno, odnosno za ukupnu površinu 1.000,00 kuna mjesečno.

2. Sa najpovoljnijim ponuditeljem sklopit će se ugovor o zakupu javne površine na rok od 1 (jedne) godine.

3. Natjecati se mogu pravne i fizičke osobe registrirane za obavljanje djelatnosti iz ovog natječaja.

4. Za obavljanje predviđene djelatnosti na javnoj površini zakupac je dužan pribaviti dozvole potrebne po posebnim propisima.

5. Ponuda mora sadržavati:

1. osnovne podatke o ponuditelju (ime i prezime, adresa, OIB za fizičku osobu, odnosno naziv, sjedište, OIB za pravnu osobe, telefon, e-adresa te drugi kontakt podaci, naziv banke i broj računa ponuditelja za povrat jamčevine u slučaju njezinog neprihvaćanja);

2. oznaku javne površine za koju se daje ponuda,

3. ponuđeni iznos zakupnine,

4. vrijeme potrebno za postavljanje odnosno stavljanje u funkciju terase,

5. presliku izvatka iz odgovarajućeg registarskog upisnika (sudski, obrtni, i sl.), odnosno presliku osobne iskaznice,

6. potvrda Porezne uprave o podmirenim svim javnim davanjima o kojima evidenciju vodi Ministarstvo financija, Porezna uprava, ne stariju od 30 dana,

7. BON-2 poslovne banke kao dokaz solventnosti.

8. bjanko zadužnicu do iznosa godišnje ponuđene zakupnine,

9. dokaz o uplaćenoj jamčevini - jamčevina se određuje u iznosu tri početne zakupnine za javnu površinu za koju se ponuditelj natječe – uplaćuje se na na žiro račun Grada Karlovca, IBAN HR78 2400 0081 8179 0000 0, uz model 68, poziv na broj 5738-OIB ponuditelja .Iznos jamčevine ponuditelja sa kojim se sklopi ugovor o zakupu javne površine smatrat će se njegovim garantnim pologom za uredno plaćanje zakupnine do prestanka ugovora o zakupu bez prava na kamate, a ostalim sudionicima jamčevina će biti vraćena u roku osam dana od izbora najpovoljnijeg ponuditelja, bez prava na kamate,

10. izjavu ponuditelja, kojom se obvezuje da će u slučaju ako njegova ponuda bude prihvaćena, sklopiti ugovor o zakupu na njegov trošak, da u cijelosti prihvaća uvjete natječaja, te da njegova ponuda ostaje na snazi 90 dana, računajući od dana otvaranja ponuda,

11. dokaz o pravnoj osnovi korištenja ugostiteljskog objekta iz kojeg će se pružati usluge na terasi,

12. preslika rješenja o minimalnim uvjetima za ugostiteljski objekt.

6. Ponude se dostavljaju u zatvorenim omotnicama sa naznakom " PONUDA ZA ZAKUP JAVNE POVRŠINE -terasa -Ul. Nikole Šebetića - NE OTVARATI" na adresu: Grad Karlovac, Upravni odjel za komunalno gospodarstvo, Ulica Ivana Banjavčića br. 9.

7. Rok za dostavljanje ponuda je 03.05.2019. godine do 12:00 sati, u pisarnicu Grada Karlovca, Ulica Ivana Banjavčića br. 9, bez obzira na način dostave.

8. Uz ispunjenje ostalih uvjeta iz natječaja, najpovoljniji je ponuditelj koji ponudi najveći iznos zakupnine.

9. Ukoliko pristignu dvije identične potpune ponude, s istim iznosom ponuđene zakupnine, ponuditelji će biti pozvani da u roku tri dana po primitku obavijesti u zatvorenoj omotnici dostave nadopunu ponude, kako bi se donijela odluka o najpovoljnijem ponuditelju.

10. Odluku o odabiru najpovoljnijeg ponuditelja donosi gradonačelnik na prijedlog nadležnog Povjerenstva, a ista se dostavlja svim sudionicima natječaja u roku osam dana od dana otvaranja ponuda.

11. Ako najpovoljniji ponuditelj odustane od ponude nakon otvaranja ponuda ili ako odabrani ponuditelj ne sklopi ugovor o zakupu u roku osam dana od dana primitka prijedloga ugovora, gubi pravo na povrat jamčevine, a ugovor će se sklopiti sa sljedećim najpovoljnijim ponuditeljem ili će se raspisati novi natječaj za istu lokaciju.

12. Neće se razmatrati nepravodobne i nepotpune ponude, kao niti ponude onih ponuditelja koji do isteka roka za dostavljanje ponuda imaju dospjele neispunjene nepodmirenih dospjelih financijskih obveza prema Gradu Karlovcu i trgovačkim društvima u kojima Grad Karlovac ima više od 50 % vlasništva, s bilo koje osnove, uključujući i obveze preostale nakon okončanja stečajnog ili likvidacijskog postupka poslovnog subjekta (pravne osobe/obrta), kojima je podnositelj zahtjeva bio osnivač, vlasnik, većinski suvlasnik ili povezana osoba.

13. Zakupljenu javnu površinu zakupac nema pravo davati u podzakup.

14. Gradonačelnik grada Karlovca ima pravo, bez obrazloženja, poništiti natječaj odnosno ne prihvatiti niti jednu ponudu, bez odgovornosti Grada Karlovca za eventualnu štetu. U tom slučaju uplaćeni iznos jamčevine bit će vraćen ponuditelju, bez prava na kamate.

15. Na ovaj natječaj o zakupu primjenjuju se, pored zakona i drugih propisa i opći akti Grada Karlovca koji reguliraju materiju zakupa javnih površina i zemljišta u vlasništvu Grada Karlovca.

16. Dodatne obavijesti o natječaju mogu se dobiti na adresi iz točke 8., soba 49 A, telefon 628 - 146.